赛马娘 Pretty Derby

赛马娘Pretty Derby（日文：ウマ娘 プリティーダービー，简称）是游戏公司Cygames做个，包括游戏、动画片、漫画搭仔音乐个多媒体企划。翻译成功吴语应该叫跑马细娘（简称也是马娘）。

游戏本身定拉2018年底开放孛相，结果拖到仔2021年2月24号纔推出手机版个游戏，3月10号又推出电脑DMM版个游戏。繁体中文手机版个游戏，也叫台湾版、香港版，勒拉2022年6月27号拉港澳台地区推出。2023年3月20号，中华人民共和国国家新闻出版署发布新一批个进口网络游戏审批公告，箇游戏获得官方发个版号，叫“闪耀！优俊少女”，由bilibili代理发行。

游戏內容是拿赛马个拟人化作主题个，通过拿下「闪光系列赛」个胜利作为目标个养成游戏。

电视动画片方面，勒拉2018年放仔第一季动画，2020年放仔《赛马娘四格》搭仔2021年放仔第二季、2023年放仔第三季，2025年放仔相关漫画改编个《赛马娘 芦毛灰姑娘》咾啥个。

 故事介绍 
箇是从异世界传承仔光辉个姓名搭仔竞跑能力个“马娘”、从老早以来就搭人类共存拉个世界上向个故事。

从乡下头转学到大都市个马娘——特别周（日文：スペシャルウィーク；洋文：Special Week），搭同学淘里相互切磋、赌上“日本第一马娘”个称号，目标是拉“闪光系列赛”中取得胜利。

 游戏操作介绍 

作为驯zing1马师（日文：トレーナー。驯，音同寻）养成（日文：育成）马娘，培养好仔以后让伊去参加比赛（日文：レース)。

养成个模式

游戏当中，每一趟养成个过程（下头拿伊叫“一趟”）侪是3年36个月头搭仔后头3场特殊个比赛，每个月头又畀拆分成“上半”搭仔“下半”2個“回合”。

勒拉每一趟当中，每只马娘侪会得有些伊拉需要达成个目标，有个是规定勒拉特定个辰光参加特定个比赛、捞到特定个排名，有个是达到特定个粉丝人数。同时，每场比赛也有参加所需要个最少粉丝人数个限制，等级越高个比赛，限制也越高。假使讲勒拉特定个辰光，粉丝人数弗够（包括弗够参加特定个比赛），箇末箇一趟就会得直接结束；
假使讲是参加仔比赛，但是呒没达成特定个排名，箇末可以用“闹钟”道具重新进行箇一场比赛，同时心情（，干劲）也会得提升一個等级（最高等级是邪气好（，極好））。

驯马师勒拉开始养成个辰光需要特定2個已经养成结束个马娘，让箇趟养成个马娘勒拉拢总3趟个继承当中捞着伊拉搭伊拉个继承来源个属性因子，同时随机捞着些技能因子，也有可能捞着适性因子。箇些因子好提高马娘对特定场地/距离/跑法个适应性。
同时，驯马师要挑定拢总6张支援卡，勒拉养成个过程当中，伊拉会得触发事件、提供加成。

训练个项目（）
速度（）：影响速度个上限。
耐力（）：维持速度。
力量（）：影响爬坡个辰光个速度，抢内道个能力搭仔加速度。
毅力（）：降低阿末冲刺个辰光个耐力消耗。
智力（）：影响技能个触发概率，降低「弗冷静（，失去冷靜）」个发生概率，勒拉比赛当中可以挑比较好个路径去跑。

养成当中还有事件（），可以分成主要事件（）、支援卡事件搭随机事件。事件可能会得影响训练项目搭仔状态，支援卡事件有个辰光还会得送技能。

心情(やる気，干劲)

心情是勒拉养成当中搭仔每场比赛前侪会得出现个一個属性，可以分成五级。好个心情会得勒拉养成个辰光送额外个属性点、比赛个辰光也好有额外个属性加成。相反，坏个心情就会得减脱箇数据。
邪气好（，極好）：训练个效果提高20%，比赛个基础能力提高10%。
好（，好）：训练个效果提高10%，比赛个基础能力提高5%。
普普通通（，普通）：呒没啥影响。
推班（，糟）：训练个效果减脱10%，比赛个基础能力减脱2%。
邪气推班（，極糟）：训练个效果减脱20%，比赛个基础能力减脱5%。

比赛个会得出现个负面效果
弗冷静（，失去冷靜)：比赛个辰光会得有一定概率触发个负面效果，邪气浪费自家个耐力。
出来晏（，晚出閘）：比其他个马娘，起跑个辰光晏哉。

出去逛（，外出）
散步：提高一档心情，回復体力
去神社：提高一档心情，根据抽到个签，决定回復个体力数量个多少
卡拉OK：提高两档心情
搛洋娃娃个机器：勒拉出去逛个事件后头，会得有一定概率触发。根据搛洋娃娃个结果，可以回復体力，甚至可能捞到技能

医护室（）
只有马娘已经显示生毛病个辰光才好去，概率去脱现在有个毛病。

比赛（レース）

赛马娘个比赛是自动进行个，驯马师呒没办法操作。弗过，箇个比赛模式像现实当中个赛马比赛，只有捞得头一名才算赢。

比赛个辰光也有心情个影响。勒拉养成个辰光，比赛里个心情就是箇些辰光里马娘养成个心情；勒拉其他比赛当中就是随机生成个；勒拉剧情比赛里向，拿特定个马娘参加比赛，心情会得设定成邪气好。

对后头两种弗勒拉养成当中个比赛，可以用道具来提高伊拉个心情搭仔拿到对自己个马娘有利个条件。

PVP模式
驯马师勒拉养成模式里养出匹马娘后头，就好摆到PVP个队伍里向去参加比赛，拢总有五场比赛，好分成短距离赛、英里赛、中距离赛、长距离赛搭仔泥地赛。一場比赛当中最多可以摆三只马娘。

只要有一只拿到第一名，箇场比赛就算赢，拢总采用五局三胜制。

 用语 

 马娘
 勒拉箇个世界当中，马弗是现实世界个马，是长仔马耳朵、马尾巴个像煞细娘个物种。伊拉有比普通人类更好个脚劲搭体力，奔跑速度好达到时速60公里，大多长来交关标致。也有弗竞马、做一般性生活个马娘。伊拉好搭普通人类交合；但养得出养弗出马娘弗是靠遗传——也就是讲普通人之间也好养出马娘；马娘个后代弗一定是马娘。弗存在男个“马娘”。外加“馬”勒拉作品个世界当中，下面四点少脱当中两笔，暗示是两只脚。

 闪光系列赛（）
 由URA组织举办个比赛，勒拉每个双休日脚进行。
 比赛后头还有胜者舞台。
 参加比赛个马娘必须加入驯马师个队伍。
 比赛是分级制度，比方讲「GI」、「GII」。
 勒拉整個比赛日脚里，比赛搭仔Live会得通过电视、广播、网络等多個方法轉播。

 出道（）
 勒拉特雷森学堂个马娘报名参加闪光系列赛个必经程序。
 伊拉勒拉特雷森学园里个头一桩事体，就是勒拉校內选拔赛当中展现自家，希望可以被驯马师选到队伍当中。
 所以，每個马娘勒拉入学到出道箇段辰光，经历弗大一样。

 特雷森学堂（特雷森学园）
 URA管理个马娘培训学堂，全称是「日本赛馬娘訓練中心學園」。
 特雷森是一家招顶尖实力个马娘，让伊拉每天学习个学堂。
 为仔训练马娘个跑步能力，特雷森勒拉一般个初中、高中课以外额外加仔比赛、胜者舞台等相关个特制教书內容。
 除脱特殊情況，所有个馬娘均要留拉学堂里住宿；而驯马师也一样住拉学堂附近。

 URA
 组织举办闪光系列赛、胜者舞台搭仔开特雷森学堂等设施个机构。
 全称「Uma-Musume Racing Association」。
 马娘伊拉勒拉GI比赛里著个胜负衣裳，还有胜者舞台里向唱个歌，侪是由URA负责制作个。

 胜负衣裳（，决胜服）
 只拉闪光系列赛里向个的GI比赛里向著个個人特殊衣裳。
 马娘勒拉伊拉头一趟班名参加GI比赛个辰光捞到伊拉个头一件胜负衣裳。
 URA会按照马娘出道个辰光勒拉报名表浪填个设计样式，尽量还原出伊拉心目中个样式。

 URA奖（URA赏）
 每年，URA发布个奖，目的是表扬闪光系列赛当中表现突出个马娘。
 分成好几個奖项，譬如“最佳初级奖”、“最佳经典奖”、“最佳高级奖”、“最佳短途奖”、“最佳泥地奖”。
 除脱箇些，勒拉箇一年里向表現顶顶好个马娘会得被挑出来，成为“年度代表赛马娘”，是马娘当中顶顶高身份地位个象征。
 一般性，奖品侪是新的胜负衣裳。

 距离适应性
 马娘勒拉赛跑距离上个擅长程度。每名马娘侪有不一样个适应性：短距离、一英里、中距离或者长距离。
 假使参加个比赛不符合马娘自家个适应性个闲话，大多数情况下头，伊拉老难同其他符合适应性个马娘抢头一名。
 所以，假使讲想变成“三冠赛马娘”（皋月賞（2000米）、日本德比（2400米）、菊花賞（3000米）），或者打到“天皇賞春秋連霸”（天皇賞．春（3200米）、天皇賞．秋（2000米））侪老困难个。

 队伍（，隊伍）
 为仔参加闪光系列赛，由驯马师组织起来个，受URA认可个马娘团队。
 勒拉驯马师个指导下头，不同个队伍有自家个特色。
 譬如擅长短距离比赛个队伍、训练规划细致紧密个队伍、重视实战经验个队伍。
 一些管理老多马娘个队伍，除脱主负责人驯马师，也会得有辅助帮忙个副驯马师。

 经典赛
 只有出道第二年（经典年）个马娘才可以参加个5项比赛：皋月賞、日本德比、菊花賞、櫻花賞搭仔橡樹比赛。
 箇些是老底子就有个传统比赛，弗少个马娘拿箇些比赛作伊拉目标。
 勒拉箇年裡向，有为仔“三冠赛马娘”目标个三冠路线（皋月賞、日本德比、菊花賞）；
 还有另外加了個非经典比赛GI秋華賞个三后冠路线（櫻花賞、橡樹大賽、秋華賞）。

 三冠赛马娘
 勒拉一生只好参加一趟个经典赛里向，赢仔皋月賞、日本德比搭仔菊花賞3個比赛个马娘。
 想变成三冠赛马娘，不只看跑步能力，还要看距离适应性、身体好搭仔运道等等老多个因素才可能成功。
 勒拉闪光系列赛个历史当中，呒没几個马娘捞着箇只名称。
 还有，赢仔经典赛限定个櫻花賞、橡樹大賽搭仔秋華賞个马娘，会得捞着跟「三冠赛马娘」一样档次个「三后冠马娘」个头衔。

 跑法适应性（）
 马娘勒拉比赛个辰光擅长个跑法。
 马娘有自家个特性，只有搭仔伊拉个特性相配合，纔可一发挥出最高个战斗力。
 跑法好分成一路逃（，領放）、跟拉前头（，前列）、跟拉当中（，居中）搭仔跟拉阿末（，後追）。
 一路逃（，領放）：一直勒拉头几個，从开始逃到比赛结束
 跟拉前头（，前列）：尽可能跟拉前头，看牢一路逃个马娘。
 跟拉当中（，居中）：跟拉当中，到终点前纔加速追。
 跟拉阿末（，後追）：一直憕拉后头，到阿末一個直路纔加速追。

 登场脚色 

 马娘 
除脱极少部分马娘，别个多数马娘个名字、生日侪源自现实当中日本有名个跑马。

 漫画 
 STARTING GATE！ -赛马娘Pretty Derby- （）
 2017年3月25号开始拉Cygames个官方网站『Cycomics（）』上向更新。
 画箇部漫画个是S.浓すぎ 。
 脚色设定搭动画版个一样，但是剧情搭动画版两样。

集數 讲谈社 小学馆发售日脚ISBN发售日脚ISBN 12017年7月28号ISBN 978-4-06-509201-92021年11月18号ISBN 978-4-09-850710-8 22018年1月30号ISBN 978-4-06-509247-7ISBN 978-4-09-850711-5 32018年5月30号ISBN 978-4-06-509267-52022年1月19号ISBN 978-4-09-850712-2 42019年3月29号ISBN 978-4-06-515533-2ISBN 978-4-09-850713-9 52021年6月30号※第5卷搭仔第6卷只有电子书2022年3月18号ISBN 978-4-09-850714-6 62021年7月30号ISBN 978-4-09-850715-3

 赛马娘Pretty Derby -春丽会加油个！ - （）
 2016年5月8号到2016年9月11号，勒拉Cygames个官方网站『Cycomics（）』上向更新。拢总有10话。
 画箇部漫画个是皇宇。
 春丽作主角个喜剧作品。里向加入些现实当中个退役赛马春丽个经历。等单位勒拉作品个创作里向帮过忙。
 箇部作品个世界观跟现在游戏里向个有些弗大一样。

 赛马娘四格（）
 2018年3月30号开始，勒拉Cygames个官方网站『Cycomics（）』上向更新。
 画箇部漫画个是熊。
 画个是动画版里向登场过歌马娘伊拉勒拉学堂里个日常四格漫画。

 赛马娘芦毛灰姑娘（）

 从《周刊YOUNG JUMP》2020年28号刊开始连载。画箇部漫画个是久住太阳。
 迭部漫画个主脚是小栗帽。

赛马娘 Pretty Derby 短篇漫画精选集 STAR（）
2021年5月19号开始发售个单行本漫画。内容是日常。“限定版”送海报。
集數 海社发售日脚ISBN 12021年5月19号ISBN 978-4-06-523922-3 22021年9月29号ISBN 978-4-06-525049-5 限定版2021年9月29号ISBN 978-4-06-525797-5 32022年1月26号ISBN 978-4-06-526776-9 42022年7月28号ISBN 978-4-06-528816-0 52022年11月30号ISBN 978-4-06-530050-3 62023年5月17号ISBN 978-4-06-531622-1 72023年9月28号ISBN 978-4-06-533082-1 82024年2月28号ISBN 978-4-06-534821-5 92024年7月31号ISBN 978-4-06-536367-6 102024年11月27号ISBN 978-4-06-537683-6

赛马娘 马娘饭（）
2023年3月1号开始勒拉“Cycomics（）”浪连载。作画担当是浅草九十九。
集数 小学馆发售日脚ISBN 12023年7月19号ISBN 978-4-09-852338-2 22023年10月19号ISBN 978-4-09-852880-6 32024年2月28号ISBN 978-4-09-853103-5 42024年6月19号ISBN 978-4-09-853334-352024年12月19号ISBN 978-4-09-853620-762025年9月19号ISBN 978-4-09-854228-4

 赛马娘 樱花绽放（）
2023年4月10号开始拉《周刊YOUNG JUMP》、《少年Jump+》等平台同步连载。画箇部漫画个是保谷伸。

迭部漫画个主脚是樱花桂冠。
集数 集英社发售日脚ISBN 12023年9月19号ISBN 978-4-08-892828-9 22024年3月18号ISBN 978-4-08-893136-4 32024年9月19号ISBN 978-4-08-893368-9 42025年3月18号ISBN 978-4-08-893601-7 52025年9月19号ISBN 978-4-08-893818-9

赛马娘 PisuPisu☆SupiSupi 小金船（）
2023年11月末开始在龙漫CORO-CORO更新的漫画。柴田直樹担任作画担当。
集數 小学馆发售日脚ISBN 12024年2月28号ISBN 978-4-09-943151-8 22024年6月27号ISBN 978-4-09-943090-0 32024年12月18号ISBN 978-4-09-149839-7 42025年3月28号ISBN 978-4-09-154018-8 52025年6月27号ISBN 978-4-09-154040-9 62025年10月28号ISBN 978-4-09-154085-0

 CD 
发行日脚 CD名称规格编号限定盘通常盘赛马娘Pretty Derby STARTING GATE 2016年11月30号STARTING GATE 01 LACA-15621 2017年1月11号STARTING GATE 02 LACA-15622 2017年1月25号STARTING GATE 03 LACA-15623 2017年2月22号STARTING GATE 04 LACA-15624 2017年4月5号STARTING GATE 05 LACA-15625 2017年5月3号STARTING GATE 06 LACA-15626 2018年1月17号STARTING GATE 07 LACA-15707 2018年2月14号STARTING GATE 08 LACA-15708 2018年3月14号STARTING GATE 09 LACA-15709 2018年4月18号STARTING GATE 10 LACA-15710 2018年5月16号STARTING GATE 11 LACA-15711 2018年6月13号STARTING GATE 12 LACA-15712 2021年9月22号STARTING GATE Unit Song Collection LACA-15889赛马娘Pretty Derby ANIMATION DERBY 2017年11月22号ANIMATION DERBY 00 ENDLESS DREAM!! LACM-34688 LACM-14688 2018年4月25号ANIMATION DERBY 01 Make debut! LACM-14741 2018年5月9号ANIMATION DERBY 02  LACM-14742 2018年7月25号ANIMATION DERBY 03 Special Record!/Find My Only Way LACM-14779 2018年8月1号ANIMATION DERBY 04 Original Soundtrack LACA-9637~8 2018年9月12号ANIMATION DERBY 05 LACA-15755 2018年9月26号ANIMATION DERBY 06 LACA-15756 2018年10月10号ANIMATION DERBY 07 LACA-15757 2021年2月24号ANIMATION DERBY Season 2 vol.1  LACM-24083 2021年3月10号ANIMATION DERBY Season 2 vol.2  LACM-24087 2021年3月31号ANIMATION DERBY Season 2 vol.3 Original Sound Track LACA-9814~9815赛马娘Pretty Derby WINNING LIVE2021年3月17号WINNING LIVE 01 LACA-158592021年9月22号WINNING LIVE 02LACA-158792022年2月9号WINNING LIVE 03LACA-159302022年3月16号WINNING LIVE 04LACA-159382022年4月27号WINNING LIVE 05LACM-242492022年4月27号WINNING LIVE 06LACA-9885/62022年8月17号WINNING LIVE 07LACA-250012022年9月28号WINNING LIVE 08LACA-250142022年12月28号WINNING LIVE 09LACA-250322023年2月8号WINNING LIVE 10LACA-250342023年3月29号WINNING LIVE 11LACM-243482023年4月26号WINNING LIVE 12LACA-9975~72023年09月06号WINNING LIVE 13LACA-250552023年09月13号WINNING LIVE 14LACA-250692024年01月24号WINNING LIVE 15LACA-250802024年03月06号WINNING LIVE 16LACA-250832024年03月06号WINNING LIVE 17LACA-19026~82024年04月17号WINNING LIVE 18LACA-250862024年06月26号WINNING LIVE 19LACA-250992024年07月31号WINNING LIVE 20LACA-251002024年09月04号WINNING LIVE 21LACA-251092024年10月16号WINNING LIVE 22LACA-251192024年12月11号WINNING LIVE 23LACA-251352025年3月5号WINNING LIVE 24LACA-35146LACA-251462025年3月5号WINNING LIVE 25 LACA-19087~902025年4月9号WINNING LIVE 26LACA-251512025年6月4号WINNING LIVE 27LACA-251562025年7月9号WINNING LIVE 28LACA-25163

 动画 
 电视动画 
由Cygames 、搭仔Lantis三家一淘企划制作个电视动画  。

第1季勒拉2018年4月1号起首播 。P.A.WORKS做个动画  。

第2季勒拉2021年1月4号起首播，做动画个变成功STUDIO KAI。

第3季勒拉2023年10月4号播出，做动画个还是STUDIO KAI。

 故事简介 
箇是拥有从异世界继承个光辉名号搭仔竞速能力个「赛马娘」自古以来就同人类共存个世界个故事。

 第1季
 马娘特别周从乡下头转到大城市里向个特雷森学堂读书，伊搭同学淘里相互切磋、赌上“日本第一马娘”个称号，目标是拉“闪光系列赛”中取得胜利。

 第2季
 憧憬鲁道夫象征、想变成无败三冠赛马娘个东海帝王，搭赌上自家名门个荣耀、向天皇赏连霸发起挑战个目白麦昆两家头之间隔故事。伊拉两家头是竞争对手，也是朋友，为仔自家个梦想，勒拉「闪光系列赛」当中弗断向前跑。

 第3季
 追逐伊向往个人个背影弗断奔跑个北部玄驹，搭背拉全家族期待向GI称霸发起挑战个里见光钻，形影弗离个两家头怀拉新个梦想，向拉阿末个大舞台跑去。

 制作人（动画片） 

 原作：Cygames
 导演：及川启
 副导演：太田知章（第1季）
 助理导演：成田巧（第2季）
 剧本统筹：石原章弘、（第1季）→Cygames（第2季）
 人物设计：椛岛洋介、辻智子（第2季追加）
 总作画监督：椛岛洋介、藤本悟（第2季追加）
 美术监督：伊藤弘（第1季）→冈本穗高（第2季）
 美术：草薙
 摄影监督：并木智
 色彩设计：中野尚美
 3D监督：市川元成（第1季）→吉良柾成（第2季）
 剪辑：高桥步
 音乐：UTAMARO movement
 音乐企划制作：
 音乐制作：Lantis
 音响监督：森田祐一
 音响制作：
 动画制作：P.A.WORKS（第1季）→STUDIO KAI（第2季）
 制作帮助：P.A.WORKS（第2季）

 电视动画《赛马娘 芦毛灰姑娘》 

电视动画《赛马娘 芦毛灰姑娘》（）2024年8月23号宣布動畫化，2025年4月份播出。

 短篇动画《赛马娘四格》 
短篇动画《赛马娘四格》（Umayon）（）勒拉2020年7月7号到9月22号首播。伊个剧情同动画版有些弗同。每集个预告侪勒拉官方YouTube频道“ぱかチューブっ!”浪发布。

动画BD里向还有另外12集个内容，侪是从漫画里向挑出来个一部分内容。

 短篇动画《轻松优俊》 
短篇动画《轻松优俊》（）从2022年10月16号到2023年3月26号勒拉官方YouTube频道“ぱかチューブっ!”浪首播，拢总24集。

2025年4月30号，伊个衍生作《轻松优俊 Pretty Gray》（）勒垃官方YouTube頻道“ぱかチューブっ!”浪首播，共4集。

 网络动画《Road to the Top》 
网络动画《赛马娘 Pretty Derby Road to the Top》（）从2023年4月16号开始勒拉官方YouTube频道“ぱかチューブっ!”浪首播，每個礼拜一集，拢总4集。

2024年赛马娘个电影放之前个5月10号，伊加浪些动画里向删脱个场景，摆拉一道当隻电影勒拉电影院放两個礼拜。

伊介绍个是成田路、爱慕织姬、好歌剧三個马娘勒拉经典三冠“皋月赏”、“日本德比”、“菊花赏”浪相互竞争同鼓励个故事。

 动画电影《新时代个门》 
动画电影《赛马娘 Pretty Derby 新时代个门》（）2024年5月24号勒拉日本公映。

 派生游戏 
《赛马娘 Pretty Derby 热血喧闹大感谢祭！》（）

 争议事件 
 同人创作相关事体 
游戏刚刚创立个辰光，伊就表示过箇个游戏里向个脚色侪是真实个赛马个名字，故咾对同人创作有相关个要求，特谓是弗好冒犯甚至损害里向个脚色个形象応援してくださっているファンの皆さまにご注意いただきたいこと,ウマ娘 プリティーダービー 公式ポータルサイト,2018年6月20日。

2022年9月份，Cygames要求Pixiv删脱侵权个作品，媒体分析Cygames过去曾明文禁止过色情同人作品二次創作のガイドラインについて,ウマ娘 プリティーダービー 公式ポータルサイト,2021年11月10日，故咾箇趟申诉可能是针对pixivFANBOX里向个色情同人作品。

 因涉嫌专利侵权畀科乐美数码娱乐起诉 
2023年5月17号，CyberAgent发布通告讲，伊个子公司Cygames因为《赛马娘 Pretty Derby》涉嫌专利侵权畀科乐美数码娱乐起诉。科乐美数码娱乐要求Cygames关停箇个游戏，赔偿伊40亿日元。

后些来，Cygames搭仔游戏官方分别发布通告，讲Cygames已经开始就相关问题同科乐美数码娱乐方面“进行真诚讨论”，但还呒没收到对方个接受；《赛马娘 Pretty Derby》并呒没侵犯科乐美数码娱乐个专利，会得继续正常运营。

2025年11月7号，Cygames搭仔游戏官方分别发布通告，表示当事双方已经和解。

 简体中文版相关争议 
本游戏个简体中文版由上海幻电代理，2023年3月20号通过国家新闻出版署审批，2023年8月3号开放预约。

 修改用词搭比赛翻译个争议 
用词方面，简体中文版拿“马娘”、“赛马娘”等词侪调成“优俊少女”。

比赛翻译方面，简体中文版对部分字面上同日本皇室搭日本军国主义有关个比赛名进行修改。比方讲天皇賞被翻译成“天王奖”，高松宮紀念被翻译成“中京短途赛”，安田紀念被翻译成“东京英里赛”，有馬紀念被翻译成“中山大奖赛”。

 使用网络梗进行营销个争议 
本游戏简体中文版发行前，同本作角色东海帝王相关个网络梗“哈基米”勒拉中国内地互联网传播，伊个推广搭滥用引起玩家个反感。

但是，bilibili官方依然用箇個词进行营销活动。App Store也用“解读哈基米”为主要内容写仔篇《闪耀！优俊少女》预约页面个介绍文章，畀玩家批评。

 游戏暂停下载 
2023年9月7号下半天6点，《闪耀！优俊少女》游戏官方发布公告，讲因为“技术升级”，要暂时关脱游戏客户端个下载入口。公告并呒没说明恢复个具体辰光，只讲“将抓紧时间完成技术升级并尽快恢复上架”，有人猜测可能是因为游戏送审个版本同上线个版本有差异。

2024年3月2号，游戏官方发布公告，讲啥因为“技术升级尚未完成”，会得暂停提供新游戏个内容（本来定拉3月4号要开放个新养成剧本咾啥），开启复刻活动。

 参考资料 

 外部链接 

 赛马娘Pretty Derby官方个Twitter帳戶
 STARTING GATE！ -赛马娘Pretty Derby-｜Cycomic （页面存档备份） 
 电视动画「赛马娘Pretty Derby」公式官网（页面存档备份） 
 短篇动画《赛马娘四格》公式官网
 動畫「賽馬娘Pretty Derby ROAD TO THE TOP」 公式官網





Category:2021年电子游戏
Category:Android游戏
Category:Windows游戏
Category:IOS游戏
Category:Cygames游戏
Category:Cygames动画作品